Congruentia (geometria)
Congruentia in geometria est aequalitas formae et magnitudinis inter duas figuras vel obiecta. Duae copiae punctorum congruentes dicuntur si et solum si una in aliam verti potest per isometriam, haec est coniunctio motuum rigidorum: translationis, rotationis, ac reflexionis. Aliis verbis, utra figura moveri et reflecti potest, sed non deminui nec augi, ut cum altera exacte coincidat. Duae formae in chartae delineatae et exsecatae sunt congruentes si eas omnino componere possumus, chartas si necesse sit vertentes.